Κρανιακά νεύρα

Τα κρανιακά ή εγκεφαλικά νεύρα αποτελούν 12 ζεύγη νεύρων (εγκεφαλικές συζυγίες) που αναδύονται από το εγκεφαλικό στέλεχος, σε αντιδιαστολή με τα νωτιαία νεύρα που αναδύονται από τη σπονδυλική στήλη. Συνάπτονται με την κοιλιακή επιφάνεια του εγκεφάλου, με εξαίρεση την 4η εγκεφαλική συζυγία (τροχιλιακό νεύρο), η οποία αναδύεται από τη ραχιαία επιφάνεια του στελέχους. Εκτός από τη 10η και 11η εγκεφαλική συζυγία (πνευμονογαστρικό και παραπληρωματικό νεύρο αντίστοιχα), τα κρανιακά νεύρα εξυπηρετούν κατά κύριο λόγο την αισθητική και κινητική νεύρωση της κεφαλής και του τραχήλου. Η έξοδος/είσοδός τους στο κρανίο γίνεται διαμέσου των τρημάτων της βάσης του κρανίου.

Δείτε επίσης 
 Ανατομία
 Εγκέφαλος
 Νευρικό σύστημα
 Νευρολογία

Πηγές 
 Werner Kahle, Εγχειρίδιο Ανατομικής του Ανθρώπου - τόμος 3, Νευρικό σύστημα και αισθητήρια όργανα, Ιατρικές εκδόσεις Λίτσας
 Π. Γιγής, Γ. Παρασκευάς,Νευροανατομία - Κεντρικό Νευρικό Σύστημα, University Studio Press
 Michael M. Nikoletseas, "Cranial Nerves for Medical Students: With Clinical Correlations", 2010. ISBN=1453812946

Εγκέφαλος
Νευρικό σύστημα